วันนี้ขอรีวิวร้านหมูสะเต๊ะเจ้าแรกในประเทศไทย ที่ย้ายร้านและมีสาขาอยู่หลายที่ เคยทานบ่อยสุดคงเป็นสาขาสวนหลวงร้านเล็กๆแต่เต็มเปี่ยมด้วยรสชาติของน้ำราดสะเต๊ะที่เข้มข้นนัก ^^

ครั้งที่เป็นครั้งแรกที่ทานที่สาขาถนนพระราม4ค่ะ ขับรถผ่านอยู่บ่อยครั้ง แต่ไม่รู้จะจอดรถที่ไหน เลยขอแนะนำให้มาทานช่วงบ่าย(ก่อน4โมงเย็น) จอดรถหน้าร้านได้เลย ทางร้านแจ้งไว้อย่างนั้น หรือหากมีธุระกรรมที่ธนาคารกรุงเทพฯก็สามารถจอดได้ ค่อนข้างสะดวก

อาหารที่ร้านขาย มีหมูสะเต๊ะ, ข้าวพระราม, กระเพาะปลา, ข้าวหมูแดง/หมูกรอบ และเย็นตาโฟ 

ส่วนอาหารที่ทาน คือ หมูสะเต๊ะ ขายไม้ละ6บาท เริ่มต้นที่10ไม้ น้ำราดสะเต๊ะเข้มข้นมากๆ และให้มาเยอะถูกใจค่ะ ส่วนหมูก็หมักมานุ่มเชียว หมูเสียบไม้มาชิ้นหนาๆด้วย บอกตรงๆว่าอร่อยไร้ที่ติค่ะ????????????

ส่วนข้าวพระราม ราคาขายจานละ45.- 
และขอแหวกแนกสั่งบะหมี่พระราม 55.-(ใช้เส้นบะหมี่ แทนข้าว) เส้นบะหมี่เส้นเล็กๆหน่อยลวกมาไม่นิ่มมาก อร่อยอะ (ชอบมากกว่าข้าว รู้สึกทานแล้วแปลกหน่อย) น้ำราด ส่วนตัวว่าหวานไปหน่อย ทานแล้วต้องใส่พริกเปรี้ยว และต้นหอมสดทานแก้เลี่ยนหน่อย 
ส่วนหมูที่ใส่มา มันดูนุ่มๆยุ่ยนิดๆไม่ได้เป็นหมูชิ้นเเข็งๆแบบที่ทานกัน ก็ไม่รู้ว่าทางร้านต้องการให้ผู้ทานทานหมูนุ่มๆ หรืออย่างไร

นอกจากนั้น ยังมีเย็นตาโฟ (ที่เค้าว่าเด็ดกัน)และกระเพาะปลา (ดูแล้วน่าทานมาก) เป็นอีก2เมนูถ้ามีโอกาสจะมาทานค่ะ ????
-บริการดีมากค่ะ
-อาหารเร็ว
-ราคามิตรภาพ